આ વર્લ્ડકપ અપસેટ વાળો વર્લ્ડકપ રહ્યો છે. વર્લ્ડ ચેમ્પિયન જર્મની ગ્રુપ સ્ટેજમાં જ ફેકાઈ ગયું, આર્જેન્ટીના અને પોર્ટુગલ પણ નીકળી ગયા અને આ લખાઈ રહ્યું છે ત્યારે સ્પેન પણ ફેકાવવાની તૈયારીમાં છે. આ વર્લ્ડકપમાં ઓલરેડી આવા ઘાતક અપસેટ થઇ રહ્યા છે, અને એમાં બે હાફ વચ્ચે બ્રેકમાં સોની લીવ પર આવતું ગીત માથાનો દુખાવો છે. ક્યાં પહેલાના વાકા વાકા કે કપ ઓફ લાઈફ જેવા સાંભળવા ગમે એવા ગીતો, અને ક્યાં બરાડા પાડતું આ ફૂટબોલ વર્લ્ડકપનું ઓફીશીયલ સોંગ લીવ ઈટ અપ.